Muhoksella sijaitsevasta Perhekoti Metsolasta tuli poliisille ilmoitus yöllä noin kello 1, että siellä on surmattu henkilökuntaan kuuluva ohjaaja.

– Siltä tässä vaiheessa näyttää, tutkinnanjohtaja rikoskomisario Petri Savela MTV Uutisille sanoo.

Epäillyt otettiin kiinni myöhemmin yöllä Kuopiosta. He ovat alaikäisiä, mutta kuitenkin yli 15-vuotiaita. Uhri on vuonna 1957 syntynyt mies.

(artikkeli jatkuu alla)

Tutkinnassa selvinneiden seikkojen vuoksi asiaa tutkitaan murhana. Iltalehdelle Savela kommentoi, että poliisilla on tiedossa murhan tekotapa ja -välineet.

Epäiltyjen määrää tai sukupuolta poliisi ei tässä vaiheessa kommentoi.